DĖL ŠILALĖS RAJONO SAVIVALDYBĖS ADMINISTRACIJOS ŠILALĖS KAIMIŠKOSIOS SENIŪNIJOS IŠPLĖSTINĖS SENIŪNAIČIŲ SUEIGOS ATRINKTŲ PROJEKTŲ FINANSAVIMO IR LĖŠŲ SKYRIMO PROJEKTŲ ĮGYVENDINIMUI

2018 METAIS

2018 m. spalio 5 d. Nr. DĮV-1114

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės tarybos 2017 m. birželio 22 d. sprendimu Nr. T1-170 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 25 ir 27 punktais, atsižvelgdamas į Šilalės kaimiškosios seniūnijos išplėstinės seniūnaičių sueigos 2018 m. rugsėjo 26 d. protokolą Nr. 08-21:

1. S k i r i u :
	1. Balsių kaimo bendruomenei „Paneruotis“ 537,00 Eur projekto „Lauko vaikų žaidimo aikštelės įrengimas“ įgyvendinimui, bendruomenės akcijoms ir iniciatyvoms, skirtoms viešųjų erdvių ir aplinkos kokybei gerinti (sūpynių ir balansinių sūpynių su pastatymu pirkimui 2018 m. IV ketvirtyje).
	2. Jucaičių kaimo bendruomenei 537,00 Eur projekto „Kalėdos jau čia – Jucaičiuose“ įgyvendinimui, bendruomenės sutelktumą ir gyvenimo kokybę gerinančiai veiklai (muzikantų (išskyrus koncertinę veiklą) paslaugai apmokėti ir fejerverkui pirkti 2018 m. gruodžio mėn.);
	3. Vingininkų kaimo bendruomenei 538,00 Eur projekto „Bendruomenės telkimas ir pilietinės iniciatyvos ugdymas Kalėdinei vakaronei“ įgyvendinimui, bendruomenės sutelktumą ir gyvenimo kokybę gerinančiai veiklai (kaimo kapelos ir vakaronės vedėjo paslaugai apmokėti ir dovanoms pirkti 2018 m. gruodžio mėn.).
2. P a v e d u šio įsakymo 1.1, 1.2, 1.3 papunkčiuose nurodytų bendruomenių pirmininkams ne vėliau kaip per 30 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt)/veikla/seniunijos/silaleskaimiskoji ir Šilalės kaimiškosios seniūnijos skelbimų lentoje.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Raimundas Vaitiekus